Miesto, lehota a spôsob podania opravného prostriedku
Miesto, lehota a spôsob podania opravného prostriedku proti rozhodnutiam vydaným povinnou osobou podľa zákona č. 211/2000 Z. z. o slobodnom prístupe k informáciám v znení neskorších predpisov 
Miesto
•	opravný prostriedok proti rozhodnutiu (odvolanie) povinnej osoby o odmietnutí požadovanej informácie možno podať na obvodný úrad, ktorý rozhodnutie vydal, alebo mal vydať, teda tomu subjektu, ktorému bola podaná samotná žiadosť, 
•	z odvolania by malo byť podľa zákona č. 71/1967 Zb. o správnom konaní zrejmé 
•	kto podáva odvolanie, 
•	proti ktorému rozhodnutiu smeruje, 
•	zdôvodnenie prečo sa odvolanie podáva, 
•	návrh, ako má odvolací orgán rozhodnúť.
Spôsob
•	písomne, 
•	ústne do zápisnice, 
•	telegraficky (faxom, elektronickou poštou) ktoré treba najneskôr do troch dní potvrdiť písomne, alebo ústne do zápisnice.
Lehota
•	v lehote do 15 dní od doručenia rozhodnutia, alebo márneho uplynutia lehoty na rozhodnutie o žiadosti, 
•	pri nevydaní rozhodnutia sa za deň doručenia považuje tretí deň od uplynutia lehoty na vybavenie žiadosti.
Možnosti súdneho preskúmania rozhodnutia povinnej osoby
Ak žiadateľovi nebolo vyhovené v odvolacom konaní, môže do dvoch mesiacov od doručenia rozhodnutia o odvolaní podať žalobu na príslušný súd. V žalobe možno žiadať iba o preskúmanie zákonnosti rozhodnutia (súd sa nebude zaoberať podstatou veci - sprístupnením alebo nesprístupnením informácie). Súd môže napadnuté rozhodnutie zrušiť ako nezákonné a vrátiť vec žalovanému obvodnému úradu, alebo žalobu zamietne.
Súdne možno preskúmať iba rozhodnutie o odmietnutí žiadosti, pričom musia byť splnené tieto požiadavky: 
•	rozhodnutie po vyčerpaní riadnych opravných prostriedkov nadobudlo právoplatnosť, 
•	návrh môže podať len účastník konania, 
•	návrh (žaloba) na preskúmanie musí okrem všeobecných náležitostí podania obsahovať označenie rozhodnutia a postupu správneho orgánu, ktoré napadá, vyjadrenie, v akom rozsahu sa toto rozhodnutie a postup napadá, uvedenie dôvodov, v čom žalobca vidí nezákonnosť rozhodnutia a postupu správneho orgánu, a aký konečný návrh robí.
Návrh sa musí podať do dvoch mesiacov od doručenia rozhodnutia o odvolaní alebo od druhého dňa po márnom uplynutí lehoty na vydanie rozhodnutia o odvolaní, ak obvodný úrad nerozhodol.
Voči rozhodnutiam vydaným správnym orgánom v správnom konaní možno okrem riadnych opravných prostriedkov podľa zákona č. 71/1967 Zb. o správnom konaní (správny poriadok) podať mimoriadne opravné prostriedky, ktorými sú: 
•	obnova konania, 
•	preskúmanie rozhodnutia mimo odvolacieho konania, 
•	protest prokurátora.
Obnova konania
•	účastník sa môže sám a priamo domáhať obnovenia konania, ktoré bolo ukončené právoplatným rozhodnutím a len z dôvodov v zákone taxatívne určených, 
•	miesto podania - podáva sa na správnom orgáne, ktorý rozhodol vo veci v poslednom stupni, 
•	lehota - tri mesiace odo dňa, keď sa účastník dozvedel o dôvodoch obnovy, najneskôr do troch rokov od právoplatnosti rozhodnutia, 
•	spôsob – podľa zákona č. 71/1967 Zb. o správnom konaní.